- AWAEFEESO
- <
- 5
- >

5
1 Kutio mulonde olunyaafwa olwa Katonda kiomo awaana waae awa agonziizie Math 5:45, 48; Yowa 1:12 2 kandi mumenye mu olugonzi mala kiomo *Kristo yatugonzia mala atufumizizia owulamu wuae ki omusango kandi empanwa ewunyira Katonda geeza. Gala 6:10; 1:4; Efee 3:17–19; 4:15–16; Filiip 2:2; Kolo 2:2; 3:14
3 Lwona mutakola owuoni owua owusondo agati iinyu, wukawa mbwe no owufwana wutie, nakuwa enkola-unkola eya ensuuko namba okuwa awantu awaagala ewiawu aweene yaaya, aeniki wino ne ewintu ewitasugaane ku awantu aweeru awa Katonda. 4 Lwona amangʼana aga ensuuko, amangʼana aga owumaya namba emiwaayo emiwiiwi ngagisugaane gi-ituukrane ku inywe yaaya. Ni aa mukakorre mutio, muwe awairania otioo. Efee 4:29 5 Ku amangʼana gano, muwe no okumanya otino: Omuntu omusoodani, otari omweru ku Katonda namba oagala mala ekiae omwene ngarituukra omugawo mu *Owuami owua Katonda. Ni kutio aeniki oagala mala ekiae omwene, iye asawa katonda ensaasa. Gala 5:19–21 6 Omuntu ataaza yawasemerezia na amangʼana aga owusa aeniki ku amangʼana agafwana gatio okusu okwa Katonda kuwuera ku awantu awawula nae no owuti. Awaru 1:18; Efee 2:3; Kolo 3:6 7 Kutio mutaaza mwaizogaana nawo.
8 Aeniki amiire gandi kale mwawanga ni muri mu ekierema, ni nyingeeno muri mu owueru ku okuwa kwinyu owulala no Omwami. Mumenye ki awaana awa mu owueru, Yowa 8:12; Awat 26:18; Kolo 3:7 9 aeniki owueru wuamia ensaafu kiomo owulootu, owuigolovu no owuene. Gala 5:22–23 10 Mukole ewintu ewiomerezia Omwami. 11 Murekane ne enkola ezia owusa ezia ekierema, ni aa okukola otio, muzifumie ku owueru. 12 Aeniki ne ensuuko okugamba-gamba ku ewintu ewia awantu awawula no owuti wakola owuiwisi. 13 No owueru wumuriike ewintu wiona, wiwonekana ku owueru. 14 Aeniki owueru niwuo owugera ne ekintu-ukintu kiwoneka. Ekio nikio ekigera no owundi yawoola otino:
“Lamuka, iwue nyandoolo,
ziuka oeme ku awafu,
kandi owueru owua Kristo wuuza okukumurikako.” Awaru 13:11–12
15 Muwarre geeza engira ezia mumenyeremo kane, mutamenya kiomo awantu awawula na amaganga, ni mumenye ki awantu awaganga. 16 Mukole geeza ino ni iwaga-uiwaga eria mutuukiire, aeniki gano na amiire aga owuoni. Kolo 4:5 17 Kutio mutawa awantu awamaya, ni mumanye ekia okuagala okwa Omwami kuri. 18 Mutadungʼa, aeniki okwo kuiira awantu mu okukola owuoni. Aa okukola otio, muizuziwue no *Omwoyo Omweru ogwa Katonda, Awaru 13:13 19 kugere enyinga ezia muagaane alala, muembe enyembo ezia zabuuri, ezia okutondowola Katonda ne eziema ku Omwoyo Omweru ogwa Katonda. Muembe kandi mukubre Omwami owukana mu emioyo giinyu. 20 Kandi ku enyinga ziona, muiranizie Katonda Ise otioo ku ewintu wiona ku eriina eria *Omwami Yesu Kristo. Kolo 3:16–17
Awakazi na awasaaza waawu
(Kolo 3:18, 19)
21 Omuntu ki omuntu asugaane aiisie ansi emberi wa omwina waae, ku owuti owua aeere Kristo. 1Pet 5:5 22 Awakazi, muiisie ansi emberi wa awasaaza wiinyu mala kiomo muiisiizie ansi emberi wa Omwami. 23 Aeniki omusaaza nio omutwe ogwa omukazi waae, mala kiomo Kristo ari omutwe ogwa ekaniisa, ekiri omuwiri gwae kandi iye nio Omununuzi wayo. 1Kori 11:3; Efee 1:22–23 24 Kutio kiomo ekaniisa kieere Kristo owuti, nintio lwona awakazi wasugaane wa-ee awasaaza waawu owuti mu ewintu wiona. Kolo 3:18; Tiit 2:3–5; 1Pet 3:1–6
25 Inywe awasaaza, mugonzie awakazi wiinyu, mala kiomo Kristo yagonzia ekaniisa nawuno agifumizia owulamu waae. Gala 1:4 26 Yakola otio kugere agieruyie ewe enzeru na akola na amangʼana amalootu aga Katonda ki amanzi 1Kori 6:11; Tiit 3:5; Awaib 10:22; 1Pet 3:21 27 kandi aezanie ekaniisa ku iye omwene, ne eri no owunene, ewula ne embala namba ekisonga namba ekintu-ukintu ekiwiiwi, ni ne eri enzeru kandi etakeeyire mu engira-ungira. 2Kori 11:2; Efee 1:4; Filiip 1:10; Kolo 1:22 28 Mu engira yazane, awasaaza wasugaane wagonzie awakazi waawu kiomo emiwiri giawu aweene. Omuntu-umuntu ogonziizie omukazi waae aigonziizie iye omwene. 29 Awulao omuntu oregere omuwiri gwae omwene, na aguriisia kandi agurinda geeza mala kiomo Kristo akorra ekaniisa 30 aeniki twona turi ewiimo ewia omuwiri omulala. Efee 1:23 31 Mala kiomo endagano ewoola mbwe, “Kino nikio ekigera no omuzia areka swae ni ngʼinwae, yaizogaana no omukazi waae kandi awantu wawiri wano wawa omuwiri omulala.”† Owut 2:24 32 Kino ne ekintu ekiiwisre, ne ekia ngamba-gambako, ni Kristo ne ekaniisa. Owus 19:7 33 Kutio omusaaza ki omusaaza paka agonzie omukazi waae kiomo aigonziizie iye omwene, kandi omukazi yoona paka atie omusaaza waae. Kolo 3:19; Tiit 2:6; 1Pet 3:7

- AWAEFEESO
- <
- 5
- >

5:1 Math 5:45, 48; Yowa 1:12

5:2 Gala 6:10; 1:4; Efee 3:17–19; 4:15–16; Filiip 2:2; Kolo 2:2; 3:14

5:4 Efee 4:29

5:5 Gala 5:19–21

5:6 Awaru 1:18; Efee 2:3; Kolo 3:6

5:8 Yowa 8:12; Awat 26:18; Kolo 3:7

5:9 Gala 5:22–23

5:14 Awaru 13:11–12

5:16 Kolo 4:5

5:18 Awaru 13:13

5:20 Kolo 3:16–17

5:21 1Pet 5:5

5:23 1Kori 11:3; Efee 1:22–23

5:24 Kolo 3:18; Tiit 2:3–5; 1Pet 3:1–6

5:25 Gala 1:4

5:26 1Kori 6:11; Tiit 3:5; Awaib 10:22; 1Pet 3:21

5:27 2Kori 11:2; Efee 1:4; Filiip 1:10; Kolo 1:22

5:30 Efee 1:23

†5:31 Owut 2:24

5:32 Owus 19:7

5:33 Kolo 3:19; Tiit 2:6; 1Pet 3:7

© 2010 WBT