- 1 AWATHESALONIIKA
- <
- 2
- >

2
Emirimo egia Paulo yakola Thesaloniika
1 Waamwifu, inywe aweene mumanyire geeza mbwe okuuza okwa twaza okuwawona eyo ngakukawa okwa owusa, yaaya. 2 Kukawa mbwe anyuma ao twawanga ni tumiire okuwona eminyako-nyaako kandi twakorrwa enkola embiiwi ku omugizi ogwa Filiipi, kiomo mumanyire. Ni twasianiya okuwalanzizia *injiili na amaani aga Katonda iifu, kukawa mbwe awantu awangi waatulwanianga. Awat 16:19–24; 17:1–9 3 Mumanyire geeza mbwe amangʼana aga tuwoola ngagaema mu engerera ezia owuweeyi, okuagala okuwiiwi nakuwa engira eya okuwasemerezia, yaaya. 2Kori 2:17 4 Ni owugawuuke, ifwe tugamba-gamba ki awantu awa Katonda aganyire nawo okuteerwa injiili mu amakono. Ifwe okuagala kwifu ngʼano okuomerezia awantu yaaya, ni no okuomerezia Katonda, owa nio omanyirizia ewintu ewiri mu emioyo giifu. Gala 1:10 5 Mumanyire mbwe ifwe ngatukawaazako na amangʼana amanyunkuulu okuwavuwa kugere muganye ni ifwe, lwona Katonda ari omuwoni wiifu mbwe ngatukawaisemereziako okutuukra ekintu-ukintu ku inywe. Awat 18:3 6 Ngatukaagala okutondowolwa na awantu yawa, wawe inywe namba awandi awasaasa. Yowa 5:41, 44
7 Ki *awatumwa awa *Kristo, twawanga na amaani aga okuwaagalako ewintu. Ni twawa awasiza ni inywe mala kiomo ngʼina omwana orinda omwana waae omwene. 1Kori 9:12 8 Twawagonzia ino, kutio ngatukawa-aa mala amangʼana amalootu aga Katonda gengʼene, ni twawafumizizia kugia owulamu wuifu wuona, aeniki mwawanga ni mumiire okuwa awiiko wiifu ekiweye ne engege. 2Kori 12:15 9 Waamwifu, kuwuene inywe muesa okuingirizia emirimo emikalu egia tuakola no owuzito owua twawona ni twawanga agati iinyu. Twakolanga emirimo owuire no omuwasu kugere tutaweera omuntu ku inywe omusigo, ni twawalanzizianga amangʼana amalootu aga Katonda. Awat 18:3 10 Aweene muri awawoni kandi Katonda oona ari omuwoni mbwe ifwe twawanga aweeru, awigolovu kandi awawula ne ekiwi ekia wakawoolwako, ni twawanga agati iinyu inywe awantu awaganyire ku Kristo. 2Kori 1:12 11 Aeniki mwona mumanyire geeza mbwe twakorra omuntu ki omuntu mala ekia swawu awaana akakorra awaana waae, Awat 20:31; 1Kori 4:14–15; Gala 4:19; 1Timo 1:2; 2Timo 1:2; Tiit 1:4 12 ni tuwakalangusia, ni tuwa-ambia amaani kandi ni tuwaisasaama mbwe mumenye owulamu owusugaane emberi wa Katonda owawaeta mu owuami wuae kandi mu owunene wuae. Awaru 5:2; Filiip 1:27
13 Kandi tuikazia Katonda enyinga ziona aeniki olwa mwawurra amangʼana aga Katonda aga twaza okuwalanzizia, ngamukagatoola mala ki amangʼana aga awantu yaaya, ni mwagatoola ki amangʼana aga Katonda kiomo gari, kuwuene. Amangʼana ago nigo agakola mu owulamu wuinyu inywe awari no okuganya ku Kristo. Gala 1:11–12; 1Thes 1:5 14 Waamwifu, mwafwana mala na awantu awa amakaniisa aga Katonda agari ku Kristo agari mu ekialo ekia Yudeea, aeniki mwatuukra eminyako-nyaako okuema ku awiinyu aweene mala kiomo woona waatuukra eminyako-nyaako okuema ku *Awayaudi awiina waawu. Awat 17:5 15 Awayaudi niwo awaaita *Omwami Yesu na *awagambi awa Katonda kandi niwo awaaturumusia ale. Ngawaomerezia Katonda kandi wari awazigu awa awantu woona Math 5:12; Awat 2:23; 14:19; Awaru 11:28; 2Kori 11:23–29 16 aeniki watuigarra okulaga awantu awatari Awayaudi amangʼana agareeta owuinunuzi. Mu engira eno, waongerezia amawi gaawu okutambuka omurengo. Owutuukre, okusu okwa Katonda kwona aa kuagana kuwatuukreko. Math 23:31–32
Paulo ari na amiiga aga okuirana Thesaloniika
17 Ni waamwifu, olwa twagawulwa ni inywe ku enyinga entono, mu omuwiri ni ngʼani mu amaingirizio, tuakola wukalu okuuza okuwonana ni inywe amiiso na amiiso aeniki twawanga na amiiga amangi ni inywe. 1Thes 3:10 18 Kutio, tuagalanga okuwaazako okuwawona, ino-ino inze Paulo nyakola wukalu okuuza eyo kangi, ni *Sataani yatuigarra. 19 Kane katio awatusangaarre nawo kandi awatuteereko emioyo giifu awagawuuke ni inywe ni waawu anu? Ngʼani inywe awari ki ekigudu kiifu ekia owuyaayi ekia turi-itumbula nakio emberi wa Omwami Yesu olwa ari-irana? 20 Kuwuene, ni inywe awagera ni tutuukra owunene kandi ni tuwa awasangaavu. Filiip 2:16; 4:1

- 1 AWATHESALONIIKA
- <
- 2
- >

2:2 Awat 16:19–24; 17:1–9

2:3 2Kori 2:17

2:4 Gala 1:10

2:5 Awat 18:3

2:6 Yowa 5:41, 44

2:7 1Kori 9:12

2:8 2Kori 12:15

2:9 Awat 18:3

2:10 2Kori 1:12

2:11 Awat 20:31; 1Kori 4:14–15; Gala 4:19; 1Timo 1:2; 2Timo 1:2; Tiit 1:4

2:12 Awaru 5:2; Filiip 1:27

2:13 Gala 1:11–12; 1Thes 1:5

2:14 Awat 17:5

2:15 Math 5:12; Awat 2:23; 14:19; Awaru 11:28; 2Kori 11:23–29

2:16 Math 23:31–32

2:17 1Thes 3:10

2:20 Filiip 2:16; 4:1

© 2010 WBT