- 2 TIMOTHEEO
- <
- 4
- >

4
1 Nkusikirra emberi wa Katonda ni *Kristo Yesu, ooza okukengera awalamu na awafu ekiina olwa ari-irana no owuami wuae, mbwe Awat 10:42 2 lanzia amangʼana aga Katonda kandi gia emberi okukola otio amiire goona, kuwe mbwe ekialo kilootu nakuwa kiwiiwi. Lagirizia awantu wawone owuoni wuawu kandi owagaanie wareke owuoni. Otalawira okuambia awantu amaani, ni gia emberi okuwagerera kandi wa no omwoyo oguisikiizie. Awat 20:20 3 Kola otio aeniki amiire gaaza aga awantu ngawari-ingizia igerera eriri kuwuene, ni wariagarizia awagerezi omuganda okutegera amatwi, kugere wawurreko ewintu ewia aweene waagala okuwurra. 1Timo 4:1 4 Warilowa wareke okutegerezia igerera eriri kuwuene, walonde eminayo egiwula emirimo. 1Timo 1:4
5 Ni iwue Timotheeo, simbiira kandi wa omuoreevu mu engira ziona. Kola olutuunyo mu eminyako-nyaako egia owona kandi kola emirimo egia okulanzia amangʼana amalootu aga Katonda egia waeterwa. 2Timo 2:3
6 Ni inze owulamu wuange wutuukre aa katio wufumiziwua ki omusango kandi enyinga ziange ezia okuwa ku ekialo ziri ampi okuwua. Filiip 2:17 7 Miire okulwana iiye riange geeza, miire olugendo lwange kandi miire okurinda geeza ewintu ewia okuganya kwifu kuagala. 8 Kutio nyingeeno katio ekinindirra ne ekigudu ekia owuyaayi ekia awantu awigolovu waeewua, ekia Omwami omukengi owa ekiina omulongoole aaza okumpa Owuire owua owutuuko. Ni ngʼani inze engʼene nio ari-aa, ni namba awantu woona awarindirra okuirana kwae ne emioyo giawu giona. 1Kori 9:24–25; 1Timo 1:18
Amangʼana agatuukre
9 Kola wukalu onyizeko wuangu-wuangu, 10 aeniki Deema, ku okugonzia ewintu ewia ekialo, amiire okundeka asomooke agiire Thesaloniika. Kreseeni yagiire Galatia, ni Tiito iye agiire Dalmaatia. 2Kori 2:13; Filiip 2:21; Kolo 4:14 11 Luuka engʼene nio ori ano ni inze. Ni no ooza, toola Mariiko muuze nae aeniki aaza okuntunzia ano kuwungi. Awat 12:12; Kolo 4:14 12 Nyatumre Tichikaasi Efeeso. Efee 6:21 13 No ooza owitre Troowa, ondetere ekanzu yange eya nyareka omwa Karpo ne ebuuki ziange, ni ino-ino ebuuki ezia amaseero.
14 Nikulondokana ne ewintu ewiwiiwi ewia Aleksanda omutuzi owa ewiuma yankorra, Katonda nyanga amuwone. 1Timo 1:20 15 Muwarre geeza aeniki yalwania amangʼana amalootu aga tulanzia wukalu ino.
16 Olwa nyasooka okuimerra mu ekiina okulagana ekia ndi, awantu woona waansomoka nsigala omwene. Nsawa Katonda mbwe awarekere ku okukola otio. 2Timo 1:15 17 Ni Katonda yawa ni inze kandi yampa amaani aga okulanzia nago amangʼana gaae amalootu kiomo kuagalana, kugera awantu awatari *Awayaudi woona wagawurre. Kutio, yaannunula antoola mu olumbe. Zabu 22:21; Dani 6:22; Awat 1:8; 23:11 18 Ndi no owusiani mbwe Omwami aaza okuntoola mu ewintu ewiwiiwi wiona kandi aaza okunnunula kugere nyingre mu owuami wuae ku igulu. Katonda aeewue owunene amiire goona, *Amin. Math 6:13; 2Kori 1:10
Amakeezio agatuukre
19 Nkeezizie Preskiila na Akwila alala na awa mu enyumba eya Onesporaasi. Awat 18:2; 2Timo 1:16–18 20 Erasto yasigala Korintho, ni Trofimaasi nyamureka Miletaasi na alwala. Awat 19:22; 21:29; Awaru 16:23 21 Kola wukalu otuuke eno ne entwigo ekiari okutanika. Ebuulo ni Pundeeni ni Linuusi ni Klaudia alala na Awakristo wandi woona wakukeeziizie. 22 Omwami awe ni iwue, kandi owusiza wuae wuwe ni inywe.

- 2 TIMOTHEEO
- <
- 4
- >

4:1 Awat 10:42

4:2 Awat 20:20

4:3 1Timo 4:1

4:4 1Timo 1:4

4:5 2Timo 2:3

4:6 Filiip 2:17

4:8 1Kori 9:24–25; 1Timo 1:18

4:10 2Kori 2:13; Filiip 2:21; Kolo 4:14

4:11 Awat 12:12; Kolo 4:14

4:12 Efee 6:21

4:14 1Timo 1:20

4:16 2Timo 1:15

4:17 Zabu 22:21; Dani 6:22; Awat 1:8; 23:11

4:18 Math 6:13; 2Kori 1:10

4:19 Awat 18:2; 2Timo 1:16–18

4:20 Awat 19:22; 21:29; Awaru 16:23

© 2010 WBT