- YOWAANA
- <
- 12
- >

12
Maaria awakre amagulu aga Yesu na amavuta
1 Na amiire mukaaga gaawanga ni gakiari kugere omugomo ogwa *Pasaaka gutuuke, Yesu yairana ku omugizi ogwa Bethania aa Lazaaro yawanga na amenyere. Lazaaro ono nio owa Yesu yawanga na aziusie amutoola ku awafu. 2 Yesu yaikaziwua okuria okwa igulo kandi Mariitha nio owawanga na a-aa awageni okuria, ni Lazaaro oona yawanga omulala ku awaarianga na awageni awaawanga ni Yesu ku emeesa. Luuk 10:40
3 Nikuemao Maaria yatoola *amavuta agawuya esaami aga naadi agakasuga enusu eya eliita kandi aga iguzi eria kungulu, agafuka ku amagulu aga Yesu nikwo atanika okugaeya ne emvwiri ziae omwene. Okuwunya okulootu okwa amavuta ago kwaizula enyumba eyo yoona. Yowa 11:1–2
4 Ni Yudaasi Iskarioti, omulala ku awalonzi waae owa lunyima yamuguzia, yawoola otino, Yowa 6:71; 13:2, 27; 18:2 5 “Ekigera na amavuta ago gataguziiwue amasendi aga omusaara ogwa omuntu akaria ku omwaka omulala, kugere amasendi ago gagawirwe awataka niki?”* Edinaari mia wisatu gaagana na amasendi aga omuntu akaoloolwa ku emirimo egia akorre ku omwaka omulala. 6 Yudaasi ngaakawoolanga otio mbwe ya-ambranga awataka amasaasra yaaya, ni yawoolanga otio aeniki yawanga omuwiiki owa amasendi kandi yaiwanga amasendi agaateewuanga mu amakono gaae mbwe awiike.
7 Ni Yesu yamuirania otino, “Mureke okunyaasia omukazi ono. Mureke awake omuwiri gwange amavuta okuguikagia ku owuire owua owuawizi wuange. Yowa 19:40 8 Awataka awo mukiaza okuwa nawo amiire goona, ni inze ngamuuza okuwa ni inze amiire goona.” Owuiz 15:11
Awakangasi awa awoozia waagala engira eya okuita Lazaaro
9 Ni wino wiaikolanga, omurima ogwa awantu awangi waawurra amangʼana mbwe Yesu ari Bethania kandi waamuuzako. Ngawakaaza okuwona Yesu kwengʼene, ni waaza ino-ino okuwona Lazaaro owa Yesu yaziusia aema ku awafu. 10 Kutio awakangasi awa *awoozia waatanika okuagala engira eya wakaitiramo Lazaaro yoona 11 aeniki ku amangʼana aga okuziuka kwae okwo, *Awayaudi awangi waawa no okuganya ku Yesu. Yowa 11:43, 45; 2:23
Yesu aingiziiwue Yerusaleemu ne ekisangaalo
(Math 21:1–11; Mari 11:1–11; Luuk 19:28–40)
12 Enkio walwo omurima ogwa awantu awangi awaawanga ni waazre mu omugomo Yerusaleemu waawurra mbwe Yesu ari ku engira agia Yerusaleemu. 13 Kutio waavuna ensagia ezifwanana ne ezia omuti ogwa enaasi, wagia nazio okuagaanra Yesu ni waogerera watino,
“Osaana!
Asereekwe iye ooza ku eriina eria *Omwami Katonda!† Zabu 118:25, 26
Omwami owa Awaisraeli asereekwe!” Math 27:11; Yowa 1:49; 6:15
14 Yesu yatuukra entikiri ekiari embuuka aniina aikalako na agia mala kiomo endagano ewoola mbwe, 15 “Mutawa no owuti inywe awantu awa Yerusaleemu. Muwoneko Omwami iinyu aaza na aniinre entikiri ekiari embuuka.”† Zaka 9:9
16 Awalonzi awa Yesu ngawakamanya ekia ekiaikola kino kialagananga. No olwa Yesu yaziusiwua aema ku awafu kandi aeewua owunene, awalonzi waae waagia wamanya mbwe yakorrwa ewintu ewia yajojwako kale mbwe arikorrwa. Yowa 2:22; 7:39; 17:1
17 Omurima ogwa awantu awaawanga ni Yesu olwa yaziusia Lazaaro okuema ku awafu waagia emberi okulanzia amangʼana aga okuziuka okwa Lazaaro. 18 Awantu awangi awaawurra amangʼana aga amankono aga Yesu yakola gano waagia okumuagaanra. 19 Kutio *Awafarisaayo waatanika okuwoola agati yaawu aweene watino, “Muwona, ifwe kiwulao ekia tukola. Ngamuwonako kiomo ekialo kiona kigaluuke kimulonda?” Yowa 11:48
Awagiriiki wagala okuwona Yesu
20 Awandi ku awantu awaawanga ni wagiire okusawa Katonda Yerusaleemu, mu omugomo ogwa Pasaaka ogwo, waawanga Awagiriiki.† Awangi watoola awantu wano ki Awayaudi awaawanga ni wamenyere Ewugiriiki. 21 Awagiriiki awo waagia ku Piliipo, owawanga na aema Bethsaida mu ekialo ekia Galiili, wamusawa watino, “Omukangasi, tuagiilenga okuwona Yesu.” Yowa 1:44
22 Piliipo yagia alaga Andereeya amangʼana ago, nikwo waagia alala wairra Yesu amangʼana ago.
23 Yesu yawairania na awalaga otino, “Amiire aga oku-aa *Omuzia owa Omuntu owunene gamiire okutuuka. Yowa 2:4 24 Kuwuene mbalaga mbwe ne emwo eya emere ekiari okugwa mu ilowa efwe, esigala-usigala endala otio. Ni ne efwire, efumia emwo enyingi okukira kiomo yawanga endala. 25 Omuntu ogonziizie owulamu wuae omwene aaza okuwuteesia, no omuntu oregere owulamu wuae ku ekialo kino, iye ariwutuukra mu omulamu owutariwua. Math 10:38–39; 16:25; Mari 8:35; Luuk 9:24; 17:33 26 Omuntu onkorra paka andonde, kandi asi-uasi aa ndi, awemirimo wange woona wariwaao. Soifu Katonda aaza oku-aa awankorra emirimo owunene.” Math 10:24–25; Mari 10:44–45; Yowa 13:13–17
Yesu agambe-gambre ku okufwa kwae
27 Yesu yagia emberi na awoola otino, “Nyingeeno omwoyo gwange guinyaasia kandi ngʼamanyire mbwe mboole mbwe, ‘Soifu nunule ku emidambo egiri emberi wange gino?’ Yaaya, kino nikio ekiandeeta okukola, kutio ngʼanyiza okuwoola ekintu. Mari 14:34–36; Yowa 12:23 28 Soifu Katonda, aa eriina riao owunene!”
Nikuemao, omwoyo gwaema ku igulu ogwawoola gutino, “Miire oku-aa eriina riange owunene kandi nkiaza okuri-aa owunene.” Mari 1:11; 9:7; Yowa 17:1
29 Omurima ogwawanga ao gwawurra omwoyo ogwo kandi waawoola mbwe gwaduma. Na awandi waawoola mbwe *enyankoi nio owagamba-gamba ni Yesu.
30 Yesu yawalaga otino, “Ni inywe omwoyo oguemere ku igulu guno guuzre okutunzia, ni ngʼani inze yaaya. Yowa 11:42 31 Zino nizio enyinga ezia Katonda aaza okukengera ekialo kino ekiina kandi ezia Katonda aaza okurumusia *Sataani omukangasi owa ekialo kino. Yowa 14:30; 16:11 32 Ni, ni miire okugingiriziwua kungulu, nyiza okureeta awantu woona ku inze.” 33 Yesu yawoola otio okulagana olumbe olwa yaazanga okufwa.
34 Omurima ogwa awantu ogwo gwamuirania gutino, “Kane ngatwamiire okuwurra ni kuema ku *ensikirra ezia Katonda mbwe *Kristo ariwaao omulamu amiire goona? Kandi katio iwue oreeta otie okuwoola mbwe, ‘Omuzia owa Omuntu paka agingiriziwue kungulu?’ Kusi ‘Omuzia owa Omuntu’ oyo naanu?” Yowa 3:14; 8:28; 18:32 Zabu 89:36; 110:4; Isaa 9:7; Ezek 37:25; Dani 7:14
Yesu nio owueru owua ekialo
35 Nikuemao Yesu yawalaga otino, “Muuza okuwa no owueru mala ku amiire amatono. Mugende-gende no owueru wukiario, ekierema ni kikiari okuamba ekialo kiwasanikire. Omuntu ogenda-genda mu ekierema ngamanyire aa agia. 36 Mute okuganya kwinyu ku owueru, ni mukiari nawuo. Okwo kuuza okugera muwe awazia awa owueru.” Ni Yesu yamala okuwoola amangʼana gano goona, yawaiwisako afuma awareka ao agia. Yowa 7:33; 8:12 Yowa 5:13
37 Kukawa mbwe Yesu yawanga na amiire okukola amankono amangi ino emberi waawu, ni ngawakawa no okuganya ku iye. Math 12:39–42; 16:4; 17:17; Mari 9:19; Yowa 16:9; Awaib 3:7–11 38 Kuno kwaikola kugere amangʼana aga Isaaya *omugambi owa Katonda yawoola gatuuke kuwuene, olwa yawoola mbwe:
“Oo! Omwami Katonda, naanu omiire okuganya amangʼana aga tulanzia?
Kusi naanu owa omiire okulaga amaani aga okukono kwao?”† Isaa 53:1 Awaru 10:16
39 Kutio ngawakaesanga okuwa no okuganya ku Yesu, mala kiomo Isaaya yawoola a-andi mbwe, 40 “Katonda amiire okuziwa amiiso gaawu, kandi amiire okugera emioyo giawu giwa emikalu ngʼa. Wusa-wusa, amiiso gaawu gaaza gawona kandi emioyo giawu giiza giaingizia amangʼana, mala wakagaluuke wagie ku Katonda awalamie.”† Isaa 6:10 Mari 4:12 41 Isaaya yagamba-gambanga otio aeniki yawona owunene owua Yesu yaazanga okuwa nawuo. Isaa 6:1–3 42 Kukawa kutio, awantu awangi ino, kugia awandi ku awakangasi awa Awayaudi, waamuganyako. Ni ku okutia okwa waatia Awafarisaayo, ngawakawoolanga owuyanga mbwe woona waawanga no okuganya ku Omwami Yesu. Waatia mbwe wakarumusiiwue mu *esinagoogi. Yowa 2:23; 9:22 43 Kuno kulagana mbwe waagonzia okutondowolwa na awantu okukira okutondowolwa ni Katonda. Yowa 7:18; Awaru 2:29; Gala 1:10
Olowere okuganya ku Yesu alowere okuganya ku Katonda
44 Nikuemao kandi, Yesu yawoola no omwoyo ogwa kungulu otino, “Omuntu oweere no okuganya ku inze, omuntu oyo ngaganyire mala ku inze nyengʼene, na aganyire kugia ku Katonda owantuma. 45 Kandi na ambarra, awona Katonda owantuma. Yowa 14:9 46 Nyizre ku ekialo kuno ki owueru, kugere omuntu-umuntu onganyireko atawa mu ekierema. Yowa 1:4; 8:12 47 Owurra amangʼana gange, ni yareka okugarinda, inze ngʼamukengera ekiina. Ni kutio aeniki ngʼanyakaaza ku ekialo okukengera awantu awari ku ekialo ekiina, ni nyaaza okuwanunula. Yowa 3:17; 5:22 48 Omukengi owa ekiina, ooza okukengera awantu awandowa kandi awataganya amangʼana gange, no owundi. Amangʼana aga miire okuwoola nigo agarikengra awantu awo ekiina ekia awooni, owuire owua owutuuko. 49 Nintio aeniki ngʼanyakawalaga amangʼana gange omwene yaaya. Soifu Katonda awantuma nio owansikirra amangʼana aga nsugaane mboole, ni kiomo nsugaane ngawoole. Yowa 7:16–17 50 Manyire ewintu ewia asikiriire ewiiza okuira awantu mu owulamu owutariwua. Kutio wiona ewia mboola wiri ewia Soifu Katonda yandaga mbwe nyize mboole.” Yowa 4:34

- YOWAANA
- <
- 12
- >

12:2 Luuk 10:40

12:3 Yowa 11:1–2

12:4 Yowa 6:71; 13:2, 27; 18:2

*12:5 Edinaari mia wisatu gaagana na amasendi aga omuntu akaoloolwa ku emirimo egia akorre ku omwaka omulala.

12:7 Yowa 19:40

12:8 Owuiz 15:11

12:11 Yowa 11:43, 45; 2:23

†12:13 Zabu 118:25, 26

12:13 Math 27:11; Yowa 1:49; 6:15

†12:15 Zaka 9:9

12:16 Yowa 2:22; 7:39; 17:1

12:19 Yowa 11:48

†12:20 Awangi watoola awantu wano ki Awayaudi awaawanga ni wamenyere Ewugiriiki.

12:21 Yowa 1:44

12:23 Yowa 2:4

12:25 Math 10:38–39; 16:25; Mari 8:35; Luuk 9:24; 17:33

12:26 Math 10:24–25; Mari 10:44–45; Yowa 13:13–17

12:27 Mari 14:34–36; Yowa 12:23

12:28 Mari 1:11; 9:7; Yowa 17:1

12:30 Yowa 11:42

12:31 Yowa 14:30; 16:11

12:34 Yowa 3:14; 8:28; 18:32

12:34 Zabu 89:36; 110:4; Isaa 9:7; Ezek 37:25; Dani 7:14

12:36 Yowa 7:33; 8:12

12:36 Yowa 5:13

12:37 Math 12:39–42; 16:4; 17:17; Mari 9:19; Yowa 16:9; Awaib 3:7–11

†12:38 Isaa 53:1

12:38 Awaru 10:16

†12:40 Isaa 6:10

12:40 Mari 4:12

12:41 Isaa 6:1–3

12:42 Yowa 2:23; 9:22

12:43 Yowa 7:18; Awaru 2:29; Gala 1:10

12:45 Yowa 14:9

12:46 Yowa 1:4; 8:12

12:47 Yowa 3:17; 5:22

12:49 Yowa 7:16–17

12:50 Yowa 4:34

© 2010 WBT