- 1 PETRO
- <
- 4
- >

4
Okumenyira Katonda
1 Kutio ni *Kristo yainyaasia mu omuwiri gwae, mwena muwe na amaingirizio agafwa gatio, aeniki omuntu omiire okuinyaasia mu omuwiri, arekana no owuoni ilala. 2Kori 4:10 2 Ngawamenya kandi mu okuagala okwa omuwiri, ni wamenya mu okuagala okwa Katonda mu owulamu wuawu wuona owua emberi. 1Pet 2:21 3 Aeniki mwamala okutoola enyinga ezisugre enyima, ni mukola ewintu ewia awatamanyire Katonda walowola okukola. Mwamenya owulamu owua okuinyonkoonia, owusariimu owua omuwiri, okudungʼa, emigomo emiwiiwi alala no okusawa Katonda ensaasa. Gala 5:19–21; Efee 2:3; Tiit 3:3 4 Ni nyingeeno waluguula ino ni watawawona ni muizogaana nawo alala mu owulamu owuwi owua owuteesani, ekintu ekigera ni wawarigizra amanyego. 5 Ni paka wari-irania amangʼana emberi wa Katonda ooza okukengera awalamu na awafu ekiina. Awat 10:42 6 Kino nikio ekiagera ni *injiili elanziziwua namba awantu waamala okufwa. Kukawa mbwe emiwiri giawu giakengerwa ekiina mala kiomo awantu wandi, waalanziziwua injiili eno kugere emioyo giawu gimenye owulamu owutariwua kiomo Katonda ari. 1Pet 3:19
7 Entuuko eya ewintu wiona eri ampi. Kutio muwe na amaingirizio ameeru kandi muirinde geeza mu enkola kugere muwe mu okusawa. 1Kori 7:29, 31; 10:11; Yako 5:8; 1Yow 2:18 8 Owukirre goona, omuntu ki omuntu agonzie omwina waae no olugonzi olwa munsi aeniki olugonzi lusanikra amawi amangi. Yako 5:20; 1Pet 1:22 9 Muwe awaingizia awageni geeza no owusiza mu amayumba giinyu aa mutairiizia. Awaib 13:2 10 Omuntu ki omuntu asugaane akole ne empanwa eya Katonda yamu-aa okutunzia awandi, kugere atuusie owusiza owua Katonda mu engira ezigawuke-gawuuke. Awaru 12:4–8; 1Kori 12:4–11 11 Na ario omuntu ogamba-gamba, asugaane agamba-gambe na amanyire mbwe awoola amangʼana aga Katonda. Ni no omuntu akola emirimo egia okutunzia awandi, asugaane akole na amaani aga Katonda aesana, kugere Katonda atondowolwe mu ewintu wiona ni kuwitra ku Yesu Kristo. Owunene na amaani wiwe ewiae amiire goona agawula ne entuuko. *Amin. Awaru 12:7; 1Kori 10:31; 12:8
Okuinyaasia ku okuwa Omukristo
12 Awiiko wange awa ngonziizie, mutaluguula ni mudambiiwue no okugeezaniwua okululu, ti ngera ekintu ekiwaikorra kigeni. 1Pet 1:6–7 13 Ni muwe awasangaavu mbwe muri alala ni Kristo mu okunyaka-nyaaka kwae, kugere muuze muwe ne ekisangaalo nyanga olwa owunene wuae wurisasulwa. Awaru 5:2; 2Kori 4:10; 1Pet 5:1 14 No onyegwa aeniki oganyire ku eriina eria Kristo, osereekwe aeniki Omwoyo ogwa Katonda owa owunene akuriko. Math 5:10–12; 1Pet 2:20; 3:14 15 No otuukra eminyako-nyaako, kutaaza kwawa ki okwa omuntu owaita omuntu namba omwiwi, nakuwa omuntu oona *ensikirra erindre ekialo, nakuwa omuntu ofwa okuingira mu amangʼana aga awandi. 16 Ni, ni muinyaasia aeniki muri Awakristo, mutaaza mwawona ensuuko. Ni mutondowole Katonda aeniki muetwa ne eriina riae. 2Timo 1:8 17 Enyinga ezia Katonda ezia okukengera awantu waae ekiina zimiire okutuuka. Ni kuri mbwe na awantu waae niwo aaza okutanika nawo, muingirizia mbwe kuuza okuweera awantu awalowa okuingizia injiili owululu owufwana wutie? Yere 25:29; 2Thes 1:8 18 Kuri mala kiomo endagano ewoola mbwe,
“Ni kuri kukalu ku awantu awalongoole okununulwa,
niki ekiiza okuikorra awooni na awantu awatatiire Katonda?”† Emfu 11:31
19 Kutio, awainyaasia ku okuagala okwa Katonda wasugaane wate okuganya kwawu ku Omulusi waawu otagaluka kandi wasugaane wagie emberi okukola geeza.

- 1 PETRO
- <
- 4
- >

4:1 2Kori 4:10

4:2 1Pet 2:21

4:3 Gala 5:19–21; Efee 2:3; Tiit 3:3

4:5 Awat 10:42

4:6 1Pet 3:19

4:7 1Kori 7:29, 31; 10:11; Yako 5:8; 1Yow 2:18

4:8 Yako 5:20; 1Pet 1:22

4:9 Awaib 13:2

4:10 Awaru 12:4–8; 1Kori 12:4–11

4:11 Awaru 12:7; 1Kori 10:31; 12:8

4:12 1Pet 1:6–7

4:13 Awaru 5:2; 2Kori 4:10; 1Pet 5:1

4:14 Math 5:10–12; 1Pet 2:20; 3:14

4:16 2Timo 1:8

4:17 Yere 25:29; 2Thes 1:8

†4:18 Emfu 11:31

© 2010 WBT