- YOWAANA
- <
- 15
- >

15
Yesu nio omuzabiibu ogwa kuwuene
1 Yesu yagia emberi na alaga awalonzi waae otino, “Inze ni inze *Omuzabiibu ogwa kuwuene kandi Soifu Katonda nio omurimi. Zabu 80:8–16; Isaa 5:1–7; Yere 2:21 2 Aalula ensagia ziange ziona ezitaama ensaafu, ne ensagia ziona eziama ensaafu azialurra geeza kugere zisewuke zisonge okuama ensaafu enyingi ino. Math 3:10 3 Inywe mumiire okuwa aweeru aeniki amangʼana agamiire okuweerako ni mbalaga gamiire okuwaeruyia. Yowa 13:10; Efee 5:26 4 Mumbeeko enyinga ziona, ni noona nyiza okuwa ni inywe enyinga ziona. Luwulao-uwula olusagia oluesa lwa-ama ensaafu kulwayo ni luta-ambaane ku omuzabiibu, yaaya. Nintio mwona ngamuesa okuama ensaafu mu enkola ziinyu, ni mutaweere ku inze enyinga ziona.”
5 Yesu yasonga okuwalaga otino, “Inze ni inze omuti ogwa omuzabiibu, ni inywe muri ensagia. No omuntu aweere ku inze enyinga ziona kandi noona nyawa nae enyinga ziona, omuntu oyo aaza okuama ensaafu enyingi ino mu enkola ziae. Ni mutaweere ku inze, kiwulao-uwula ekintu namba ekilala ekisugre emberi wa Katonda ekia aweene muesa okukola. Yowa 15:7, 10; 6:56; 1Yow 2:6, 28; 3:6, 24 2Kori 3:5; 4:7 6 Omuntu otaweere ku inze enyinga ziona, iye afwanana ne ensagia ezirigiizwe ale no omuti, ziakala no okukala. Ensagia ki ezio, zikunzwa zialuumwa mu omurro ziayia chwe. Math 3:10; 7:19 7 Ni muweere ku inze enyinga ziona, kandi amangʼana gange gawe mu emioyo giinyu enyinga ziona, muri iwaga okusawa ekintu-ukintu ekia muwuine, kandi Katonda aaza okuwa-aa ekintu ekio. Yowa 15:16 8 Ni muamiizie ensaafu enyingi mu enkola ziinyu, kandi ni muilagana ki awalonzi wange, Soifu Katonda aaza okutuukra owunene. Yowa 17:1
9 “Kiomo Soifu amiire okungonzia, nintio noona miire okuwagonzia. Kutio muwe no olugonzi olwa miire okuwagonzia nalwo. Yowa 5:18 10 Ni murindre *ensikirra ziange, nikwo muuza okuwa no olugonzi olwa mbagonziizie nalwo enyinga ziona. Kuri mala kiomo noona miire okurinda ensikirra ezia Soifu kandi ndi no olugonzi olwa angonziizie nalwo enyinga ziona. Yowa 14:15; 4:34 11 Miire okuwalaga ewintu wino wiona kugere muwe no owusangaavu owua ndi nawuo kandi muizule no owusangaavu. Yowa 16:22, 24; 17:13; 20:20; 1Yow 1:4 12 Ensikirra yange eya mba-aa ne eno: Mugonzie awiina wiinyu kiomo miire okuwagonzia. Yowa 13:34 13 Luwulao olugonzi olukaate olwa omuntu aaza yawa nalwo olukira omuntu okuganya okufwira awiiko waae. Yowa 10:11; Awaru 5:8; 1Yow 3:16 14 Muri mala awiiko wange ni murindre ensikirra ziange. 15 Ngambaeta *awakurumu wange kandi yaaya, aeniki omukurumu iye ngamanyire ewintu ewia omukangasi waae owa akorra aagala okukola. Aa okukola otio, mbaeta mbwe muri awiiko wange, aeniki miire okuwalaga ewintu ewia nyaigerera ku Soifu Katonda wiona. 16 Aweene ngamukandowola yawa, ni inze ni inze owawalowola kandi mbatuma mbwe mugie muame ensaafu. Ni ngʼane ensaafu-usaafu, ni ne ensaafu eziiza okuwaao amiire goona. Ni mukorre mutio nikwo Soifu aaza okuwa-aa ekintu-ukintu ekia mumusawire ku eriina riange. Math 7:7; Yowa 14:13; 15:7; 16:23–24; 1Yow 3:22; 5:14–15 17 Eno nie ensikirra eya mbaeere: Mugonzanie omuntu no omwina waae. Yowa 13:34
Awekialo waaza okurega awalonzi awa Yesu
18 “Na awantu awa ekialo wawaregere, muwe no okumanya mbwe inze ni inze waasooka okurega kuluweri. 19 Mufwananeko na awantu awa ku ekialo kuno, kangato awantu awa ekialo wawagonziizie ki awalala ku iwo. Ni inywe mugawuuke nawo mu enkola, aeniki nyawalowola ni mbatoola agati ya awantu awa ekialo kino. Kino nikio ekineene ekigera na awantu awa ekialo wawaregere. Yowa 7:7; 16:32–33; 17:14; 1Yow 3:13 20 Mutalawira amangʼana aga nyawalaga mbwe, ‘Owemirimo ngari omunene okukira omwene emirimo.’† Yowa 13:16 Ni kuri mbwe ni inze owa waanyaasia wululu, mwona waaza okuwanyaasia wululu. Ni kuri mbwe waarinda amangʼana gange, waaza okurinda amangʼana giinyu mwona. 21 Waaza okuwakorra uwiiwi otio ku okuwa okwa muri awantu wange, aeniki ngawamanyire Katonda owantuma. Yowa 16:3
22 “Kuweeko mbwe omwene ngʼanyakaaza kandi ngamba-gamba nawo, ao otio ngawawaliirwe owuoni. Kutio nyingeeno wawula ne ekia wakaiyambiako ku okukola owuoni. Yowa 9:41 23 Omuntu-umuntu ondegere, iye aregere kugia Soifu oona. Luuk 10:16; Yowa 5:23 24 Kuweeko mbwe ngʼankakola agati yaawu ewintu ewia awulao namba omulala owamala okukolako, kangato ngawakawaliirwa owuoni yaaya. Ni iwo kukawa mbwe wamiire okuwona amankono aga miire okukola goona, wandegere inze alala ni Soifu oona. Yowa 5:36 25 Ekia wakola kino, kituusia amangʼana agaajojwa mu Ensikirra ezia Katonda mbwe: ‘Waa-ndega wusaasa, ni wawula ne ekigera.’† Zabu 35:19; 69:4
26 “Olwa Omukengi owa Amagezi owa ngia okuwatumra ni kuema ku Soifu aaza okuuza, aaza okulaga awantu amangʼana ku inze. Ee, iye nio *Omwoyo Omweru ori kuwuene otumwa okuema ku Soifu Katonda. Yowa 14:16 27 Ni mwona paka mulage awantu ewintu ewia mumanyire ku inze, aeniki mumiire okuwa ni inze okuemera olwa nyatanika emirimo giange.” Yowa 1:14; Awat 1:8; 1Yow 1:2; 4:14

- YOWAANA
- <
- 15
- >

15:1 Zabu 80:8–16; Isaa 5:1–7; Yere 2:21

15:2 Math 3:10

15:3 Yowa 13:10; Efee 5:26

15:5 Yowa 15:7, 10; 6:56; 1Yow 2:6, 28; 3:6, 24

15:5 2Kori 3:5; 4:7

15:6 Math 3:10; 7:19

15:7 Yowa 15:16

15:8 Yowa 17:1

15:9 Yowa 5:18

15:10 Yowa 14:15; 4:34

15:11 Yowa 16:22, 24; 17:13; 20:20; 1Yow 1:4

15:12 Yowa 13:34

15:13 Yowa 10:11; Awaru 5:8; 1Yow 3:16

15:16 Math 7:7; Yowa 14:13; 15:7; 16:23–24; 1Yow 3:22; 5:14–15

15:17 Yowa 13:34

15:19 Yowa 7:7; 16:32–33; 17:14; 1Yow 3:13

†15:20 Yowa 13:16

15:21 Yowa 16:3

15:22 Yowa 9:41

15:23 Luuk 10:16; Yowa 5:23

15:24 Yowa 5:36

†15:25 Zabu 35:19; 69:4

15:26 Yowa 14:16

15:27 Yowa 1:14; Awat 1:8; 1Yow 1:2; 4:14

© 2010 WBT