- MARIIKO
- <
- 11
- >

11
Yesu aingiziiwue Yerusaleemu ne ekisangaalo
(Math 21:1–11; Luuk 19:28–40; Yowa 12:12–19)
1 Olwa Yesu na awalonzi waae waawanga ampi okutuuka Yerusaleemu, ni wari Bethfaage ni Bethania ku ekigiri ekia *Zaituuni, yatuma awawiri ku *awatumwa waae 2 na awalaga otino, “Mugie mu ekitemo ekiri emberi kiiria. Ni muingira, mugia okutuukra entikiri embuuka ekiari okuginga omuntu ne esiwirwe ao. Mugisiwule mugireete. 3 No omuntu awawuziizie mbwe, ‘Ekigera ni musiwula entikiri eyo niki?’ Mumulage mbwe ‘Omwami nio ogiagala kandi aaza okugiirania ano wuangu.’ ”
4 Waafuma wagia watuukra omwana owa entikiri ne esiwirwe enze ku ekikulo, kandi waagisiwula. 5 Awantu awaawanga ni waimeriire ao waawawuuzia watino, “Musiwula entikiri eyo kolaki?” 6 Awalonzi awo waawairania kiomo Yesu yawalaga, kutio awantu awo waawareka wagia nayo. 7 Olwa waareeta entikiri eyo ku Yesu, waatoola enguwo ziawu wagiaziako nikwo Yesu yaniina agiikalako. 8 Owungi owua awantu waatoola enguwo ziawu waziazia ku engira, na awandi wa-azia ensagia eziri na amatu amangi ezia waavuna mu emisiri. 2Awaam 9:13 9 Awantu awaawanga emberi na awaaemanga enyima waae waaogerera wukalu watino,
“Osaana!* Rino ni ingʼana eria okutondowola Katonda eriri ni isina eria Omununuzi.
Asereekwe iye ooza ku eriina eria *Omwami Katonda!”† Zabu 118:26
10 “Owuami owua guukwa iifu Daudi owuuza wusereekwe!
Osaana ku ori kungulu okukira!” Zabu 148:1; Math 20:30–31
11 Yesu yaingira Yerusaleemu kandi yagia aingira mu *ekaalu. Olwa yamala okuwarra ewintu wiona ewiawanga mu ekaalu, yafuma na awalonzi waae ikumi ni wawiri wairana Bethania aeniki kwawanga ni kumiire okutuuka igulo.
Yesu afuuwre omuti ogwa omukuyu
(Math 21:18–19)
12 Enkio walwo, ni waaema Bethania ni wairana Yerusaleemu, Yesu yawurranga enzala. 13 Yawona omuti ogwa omukuyu na amatu amangi gagusewuukeko okuemera ale. Kutio yagugiako ampi okuwona na akatuukra ni guriko ensaafu. Olwa yagutuukako, ngakatuukra ekintu, ni mala amatu gengʼene, aeniki amiire aga okuama ensaafu gaawanga ni gakiari. Luuk 13:6 14 Yesu yalaga omuti ogwo otino, “Ngooza okuama ensaafu ziriiwue na awantu kandi!” Awalonzi waae waawurra ekia yawoola ekio.
Yesu arumuusie awaguzi mu ekaalu olwa okuwiri† Okurumusia okwa kuluweri kuri mu Yowaana 2:13–22.
(Math 21:12–17; Luuk 19:45–48)
15 Olwa waatuuka Yerusaleemu, Yesu yagia aingira mu ekaalu atanika okurumusia na afumiamo awantu awaaguzianga na awaagulanga ewintu mu ekaalu omwo. Yafulukania ansi emeesa ezia awagalusi awa amasendi alala ne entewe ezia awaguzi awa amaemba-emba. 16 Ngakaganyira awaguzi okuwita mu ekaalu ni wagingre ewintu ewia okuguzia. 17 Yagerera awantu na awoola otino, “Kwajojwa mbwe ‘Enyumba yange eeza okuetwa enyumba eya okusawa ku awantu woona.’† Isaa 56:7 Ni inywe mugigaluusie ‘Owuiwiso owua awasakuzi.’† Yere 7:11 ”
18 Olwa awakangasi awa *awoozia na *awagerezi awa endagirra waawurra amangʼana ago, waatanika okuagala engira eya okuita Yesu, aeniki waamutia kandi awantu awangi waomererwa ne engerera ziae eziawaluguuzianga ino. Mari 12:12; 14:1–2
19 Olwa kwatuuka igulo, waafuma Yerusaleemu wairana Bethania.
Omuti ogwa omukuyu gukarre
(Math 21:20–22)
20 Kunkio ni waafuma ni wagia Yerusaleemu, waawona omuti ogwa omukuyu guria ni gukarre okuemera ku isina okutuuka kungulu. 21 Petro yaingirizia ekia Yesu yalaga omuti ogwo kandi yalaga Yesu otino, “Omugerezi, wonako! Omuti ogwa izo wafuuwire gumiire okukala.”
22 Yesu yawairania otino, “Muwe no okuganya ku Katonda! 23 Mbalaga kuwuene mbwe, no omuntu alagre ekigiri kino mbwe, ‘Gemuka oeme ano, ogie oirigize mu enyanza,’ na awula ni kaoozi mu omwoyo gwae, ni ari no okuganya mbwe ekintu ekia awoorre ekio kiiza okuikola, ekintu ekio kiiza okuikola. Luuk 17:6 24 Kutio mbalaga mbwe ekintu-ukintu ekia muwuuziizie Katonda mu okusawa, muwe no okuganya mbwe mumiire okukituukra, kandi kiiza okuwa ekiinyu. Math 7:7 25 No oimeriire okusawa, sooka orekere awantu ku ekingʼana-ukingʼana ekiri agati yaao nawo, kugere Soinyu Katonda ori ku igulu oona akurekere amawi gaao. Math 7:1 26 Ni, no otarekiire awandi, Soinyu ori ku igulu oona ngaaza okukurekera amawi gaao.”‡ Amatu gandi gawula ne ekika ekia 26 kino kiona.
Awakangasi awa Awayaudi wawuuziizie Yesu aa amaani gaae gaema
(Math 21:23–27; Luuk 20:1–8)
27 Waairana Yerusaleemu, kandi ni Yesu yawanga na agenda-genda mu ekaalu, awakangasi awa awoozia, na awagerezi awa endagirra alala na *awagaaka waamuuzako, 28 kandi wamuwuuzia watino, “Amaaniiki aga okola nago ewintu ewia okola wino? Okueere amaani gano naanu?”
29 Yesu yawairania otino, “Nyagala okuwawuuzia okuwuuzia. Ni munyiraanie, noona nyiza okuwalaga amaani aga nkola nago ewintu ewia nkola wino. 30 Mundageko mbwe amaani aga Yowaana yabatiisa nago awantu gaaema ku igulu ku Katonda, kusi ku awantu?”
31 Waaikululana mu amangʼana agati yaawu aweene watino, “Ni tuwoorre mbwe ‘Gaamuemera ku igulu’ aaza okutuwuuzia mbwe, ‘Ekiawalowera okumuganyako niki?’ 32 Ni tuwoorre mbwe, ‘Gaamuemera ku awantu?’ ” Waatia awantu, aeniki awantu woona waawanga ni wamanyire mbwe Yowaana no *omugambi owa Katonda kuwuene. Math 14:5
33 Kutio waairania Yesu mbwe, “Ifwe ngatumanyire.”
Nikuemao Yesu yawalaga mbwe, “Noona ngʼanyiza okuwalaga aa amaani aga nkola nago ewintu wino gaema, yaaya.”

- MARIIKO
- <
- 11
- >

11:8 2Awaam 9:13

*11:9 Rino ni ingʼana eria okutondowola Katonda eriri ni isina eria Omununuzi.

†11:9 Zabu 118:26

11:10 Zabu 148:1; Math 20:30–31

11:13 Luuk 13:6

†11:14 Okurumusia okwa kuluweri kuri mu Yowaana 2:13–22.

†11:17 Isaa 56:7

†11:17 Yere 7:11

11:18 Mari 12:12; 14:1–2

11:23 Luuk 17:6

11:24 Math 7:7

11:25 Math 7:1

‡11:26 Amatu gandi gawula ne ekika ekia 26 kino kiona.

11:32 Math 14:5

© 2010 WBT