- YAKOOBO
- <
- 4
- >

4
Iisia ansi emberi wa Katonda
1 Ekireeta amaye ne ensoolo agati iinyu niki? Ngagaema ku okuagala okungi okwa muri nakwo, nikwo okulwana mu emioyo giinyu? Awaru 7:5; Gala 5:13–21; Tiit 3:9 2 Oagala ekintu, ni ngokituukra. Oita kandi oagala ekia owundi, ni ngoesa watuukra ekia wagala. Osoolana kandi olwana. Ngotuukra aeniki ngosawa Katonda. 3 Ni no osawa, ngotuukra aeniki osawa na amaingirizio amawiiwi, mbwe no otuukiire, ogie okole nakio mala ewintu ewikusangaazia iwue omwene.
4 Inywe awantu awatarinda endagano ki awantu awagonziizie okugenda-genda enze eya enserezi wano! Ngʼamumanyire mbwe okuamba owuiko ne ekialo kureeta owuzigu ni Katonda? Omuntu-umuntu olowoole okuamba owuiko ne ekialo, awa omuzigu owa Katonda. Math 6:24; 1Yow 2:15 5 Kusi muingirizia mbwe *endagano ewoola wusaasa mbwe *Omwoyo Omweru ogwa Katonda agera na atumenyamo ari ni iyari ino mbwe tugonzie Katonda engʼene? 6 Ni, Katonda atu-aa owusiza owungi. Ekio nikio ekigera ne endagano ewoola otino:
“Katonda alowa awantu awaitumbula
na aesana owusiza ku awantu awaiisia ansi.”† Emfu 3:34 Math 23:12; 1Pet 5:5
7 Kutio muiisie ansi emberi wa Katonda. Mulowe *Ekikeeno, kandi kiiza okuwarumuka. Efee 6:12; 1Pet 5:8–9 8 Muuze ampi ni Katonda, ni oona aaza okuuza ampi ni inywe. Muozie amakono giinyu, inywe awooni, kandi mueruyie emioyo giinyu inywe awantu awagawuuke kawiri mu amaingirizio gaawu wano. Isaa 1:16; Zaka 1:3; Mala 3:7 9 Muiyumbe kandi murre ni mukuba enkweri. Mureke okuseka, mutanike okurra kandi mureke okuwa awasangaavu, mutanike okuiyumba. 10 Muiisie inywe aweene emberi wa Katonda, nikwo aaza okuwaginga kungulu. 1Pet 5:6
11 Waamwifu, mutata amangʼana aga owuweeyi ku awiina wiinyu. Omuntu-umuntu ogamba-gamba uwiiwi ku omwina waae namba okengera omwina waae ekiina, agamba-gamba uwiiwi ku *ensikirra, kandi ensikirra eene nie eya akengera ekiina. No okengera ensikirra ekiina, ngogirinda yaaya, no ogiikazizia ekiina. Awal 19:16; Zabu 101:5 12 Ario omulala engʼene oesana ensikirra kandi omulala ori omukengi owa ekiina. Ee omulala engʼene oesa okununula awantu no okuona awantu. Ni iwue oriki okakengera omwina waao ekiina? Math 7:1; Awaru 14:4; 1Kori 4:5
Okuitumbula ku ekia enkio orikola
13 Katio sarigira owurre, iwue owoola mbwe, “Reero namba enkio tuuza okugia ku omugizi guno nakuwa guria, tugie tutoole omwaka eyo, ni tuniiwa kandi ni tutuukra amasendi.” 14 Oreeta otie okuwoola otio, ni ngomanyire namba ekiiza okuikola enkio? Kusi owulamu wuao wuriki? Ofwana ifu eriwaao mala ku enyinga entwini, kandi riateeka no okuteeka. Emfu 27:1; Luuk 12:18–20 Ayub 7:7–9 15 Aa okuwoola otio, osugaane owoole mbwe, “Katonda na aganyire, tuuza okuwa awalamu kandi tukole kino namba kiria.” Awat 18:21; 1Kori 4:19; 16:7 16 Ne ekirio, oitumbula kandi oitoola. Okuitumbula okwo kwona, kuri owuoni. 1Yow 2:16 17 Kutio omuntu omanyire ekilootu ekia asugaane akole, na areka-ureka okukikola, akola owuoni. Luuk 12:47; Awaru 7:19–24

- YAKOOBO
- <
- 4
- >

4:1 Awaru 7:5; Gala 5:13–21; Tiit 3:9

4:4 Math 6:24; 1Yow 2:15

†4:6 Emfu 3:34

4:6 Math 23:12; 1Pet 5:5

4:7 Efee 6:12; 1Pet 5:8–9

4:8 Isaa 1:16; Zaka 1:3; Mala 3:7

4:10 1Pet 5:6

4:11 Awal 19:16; Zabu 101:5

4:12 Math 7:1; Awaru 14:4; 1Kori 4:5

4:14 Emfu 27:1; Luuk 12:18–20

4:14 Ayub 7:7–9

4:15 Awat 18:21; 1Kori 4:19; 16:7

4:16 1Yow 2:16

4:17 Luuk 12:47; Awaru 7:19–24

© 2010 WBT